《和答徐光泽》
明代·许相卿

一缄三月紫云湾，深迹栖迟鹿豕间。兆喜灯花符昔夜，擅场诗句破衰颜。

病身遥谢金闺籍，草坐常从野老班。自爱山村凉意早，溪南枫叶未秋丹。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。